Sok egykori Fitness Company tanuló dolgozik külföldön.
A külföldi munkavállalás nagy kaland. Világot láthatsz, nyelvet tanulhatsz, idegen kultúrákat ismerhetsz meg, egzotikus emberekkel barátkozhatsz. A Fitness Company-ban végzett tanulóink közül az elmúlt 17 évben nagyon sokan vágtak neki a világnak.
Csak néhány példa, hogy mely országokból kaptunk üzenetet vagy beszámolót egykori tanítványainktól: USA, Anglia, Új-Zéland, Ausztrália, Németország, Ausztria, Görögország, Kuvait, Spanyolország, Franciaország, Karib-szigetek...
Munka és kaland, edzőként a világ körül luxustengerjárókon
Talán az egyik legizgalmasabb kaland elszegődni egy luxustengerjáróra edzőnek. A Fitness Company edzői keresettek az ilyen jellegű munkára válogatásokat szervező ügynökségek irodáiban. Magyarországon is működik ügynökség, aki keresi iskoláink végzett tanulóit.
Personal trainer kaland
A személyi edzés szolgáltatás mindenütt a világban kelendő, méghozzá jó pénzért. Bangkoktól Londonig megtalálhatók a Personal Trainer ügynökségek, de önálló szervezésben is egy jó website-al megteremtheted saját, privát klientúrádat. A magabiztos nyelvtudás természetesen alapkövetelmény.
Az aerobik és a csoportos fitness divat mindenütt
A csoportos fitness tréning, legyen az aerobik, zumba, Gymstick vagy cross training, divat mindenütt a világban Távol-Kelettől, Amerikán át Dél-Európáig. A tehetséges és megfelelő kurázsival megáldott csoportos fitness trénerek jó eséllyel kopogtatnak bármelyik ország fitness stúdiójának ajtaján. Ne feledd egy távoli országban Te vagy az egzotikum. Az, hogy más nemzetből származol, már önmagában is érdekes az embereknek. Ez a tény pedig az elhelyezkedési esélyeidet is jelentősen javítja.
Elindulni a világban aerobik és fitness edzőként az egyik legnagyobb kaland. A sport barátságokat teremt, összehozza az embereket. A fitness világa a legjobb közeg a kapcsolatteremtésre, a nyelvtanulásra. Keress pénzt néhány évig külföldön, csavarogd be a világot, tanulj, fejlődj, majd gyere haza és csináld meg a saját üzletedet.